Diari Oficial de la Generalitat Valenciana


Sumari del DOGV 2037, del 02-06-1993 (1993/828183)

ORDRE de 28 d'abril de 1993, de la Conselleria de Cultura, Educació i Ciència, per la qual es publiquen els llibres d'escolaritat de l'Ensenyament bàsic i de qualificacions de Batxillerat de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/28/(4)/dof/vci/html**

### Dades del document

Número de DOGV
:   2037

Data del DOGV
:   02-06-1993

Secció del DOGV
:   DISPOSICIONS GENERALS

Número del document
:   1993/828183


Data del document
:   28-04-1993

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 28 d'abril de 1993, de la Conselleria de Cultura, Educació i Ciència, per la qual es publiquen els llibres d'escolaritat de l'Ensenyament bàsic i de qualificacions de Batxillerat de la Comunitat Valenciana.  
Els reials decrets 1006/1991 i 1007/1991, ambdós del 14 de juny, i 1178/1992, de 2 d'octubre, que hi regulen els ensenyaments mínims corresponents a l?Educació Primària, Educació Secundària i Batxillerat respectivament, estableixen que el Ministeri d'Educació i Ciència, després de l?informe de les comunitats autònomes, determinarà els elements bàsics dels informes d'avaluació dels ensenyaments de règim general regulats per la Llei Orgànica 1/1990, de 3 d'octubre, d'Ordenació General del Sistema Educatiu, i els requisits formals derivats del procés d'avaluació que són necessaris per garantir la mobilitat dels alumnes.  
Per altra part, els Decrets 20/1992, de 17 de febrer, i 47/1992, de 30 de març, del Govern Valencià, estableixen el currículum de l?Educació Primària i de l?Educació Secundaria Obligatòria a la Comunitat Valenciana.  
Així mateix, el Ministeri d'Educació i Ciència dicta l?Ordre de 30 d'octubre de 1992 (BOE de l'11 de novembre), modificada per l?Ordre de 2 d'abril de 1993 (BOE del 15) per la qual s'estableixen els elements bàsics dels informes d'avaluació dels ensenyaments de règim general regulats per la Llei Orgànica d'Organització General del Sistema Educatiu, i els requisits formals derivats del procés d'avaluació que calen per garantir la mobilitat dels alumnes.  
El punt segon de l'ordre esmentada reconeix que en les comunitats autònomes, on la llengua pròpia tinga reconegut estatutàriament caràcter oficial, els llibres d'escolaritat i de qualificacions podran ser redactats en la llengua pròpia i lliurats, en tot cas, en forma bilingüe quan ho demanen els alumnes i quan el llibre haja de fer efecte fora de l'àmbit de la comunitat.  
De la mateixa forma, el punt catorze i setze encomana l'edició del Llibre d'Escolaritat de l'Ensenyament Bàsic i el Llibre de Qualificacions de Batxillerat a les administracions educatives amb competències plenes en matèria d'educació segons els models i característiques dels annexos I i II, per tot això:  
ORDENE:  
Primer  
Els llibres d'escolaritat de l?Ensenyament Bàsic, que comprenen l?Educació Primària i Secundària Obligatòria, i de qualificacions de Batxillerat de la Comunitat Valenciana, són els que es contenen als annexos I i II d'aquesta ordre.  
Segon  
La Conselleria de Cultura, Educació i Ciència editarà els llibres d'Escolaritat de l?Ensenyament Bàsic i de Qualificacions de Batxillerat, d'acord amb les característiques tècniques establertes en els annexos I i II de l?Ordre de 30 d'octubre de 1992, del Ministeri d'Educació i Ciència, i els distribuirà a les direccions territorials de Cultura i Educació.  
Tercer  
La Direcció General de Centres Docents regularà el procediment de sol·licitud i registre d'aquests llibres.  
Quart  
Els alumnes que s'incorporen al nou sistema educatiu adquiriran el llibre que els corresponga segons el nivell d'ensenyament a què s'incorporen.  
DISPOSICIO FINAL  
S'autoritza la Direcció General de Centres Docents perquè en l?àmbit de les seues competències dicte les resolucions necessàries per a l'aplicació i el desplegament d'aquesta ordre.  
València, 28 d'abril de 1993.  
El Conseller de Cultura, Educació i Ciència,   
ANDREU LOPEZ I BLASCO  
Veure annex


Còpia Permalink ELI